
1. Lūdzam visā ziņojumā (4. lpp; 6. lpp), kur minēts “Finansējums nevalstisko organizāciju darba turpināšanai Ukrainas civiliedzīvotāju, kuri bēg no Krievijas militārās agresijas Ukrainā, atbalstam, tajā skaitā finansējot Ukrainas civiliedzīvotāju atbalsta pasākumus pie valsts robežas, nodrošinot šī atbalsta nepārtrauktību vismaz līdz 2023. gada 30. jūnijam” nenorādīt termiņu 2023. gada 30. jūnijs. Ņemot vērā, ka pašreizējā attīstība liecina, ka nepieciešamība pēc šāda pasākuma turpināsies arī pēc šī datuma.

2. Informatīvā ziņojuma 4. lpp tabulā pie pasākuma Nr. 2 “Nevalstisko organizāciju pasākumu Ukrainas civiliedzīvotāju atbalstam” sadaļā “Piezīmes” lūdzam precizēt, kā (kuras institūcijas) administratīviem izdevumiem var novirzīt līdz 10% no finansējuma.

3. Informatīvā ziņojuma 4. lpp tabulā pie pasākuma Nr. 5 “Sociālā atbalsta un sociālās iekļaušanas pasākumi Ukrainas civiliedzīvotāju atbalstam” sadaļā “Piezīmes” aicinām vārdu savienojumā “un citiem sociāliem partneriem” svītrot vārdu “sociāliem”. 

4. Aicinām noteikt, ka finansējuma saņemšanai nevalstiskajām organizācijām attiecināmās izmaksas ir no Ministru kabineta rīkojuma par šo informatīvo ziņojumu apstiprināšanas Ministru kabinetā brīža.

